निशुल्क चिकित्सा एवं जांच शिविर कल
जैसलमेर | फोर्टिसबालाजी हार्ट सेंटर बालाजी अस्पताल जोधपुर, जनसेवा समिति, रोटरी क्लब स्वर्णनगरी के संयुक्त तत्वावधान में रविवार को वृद्धाश्रम में निशुल्क मल्टी स्पेशिएलिटी चिकित्सा एवं जांच शिविर का आयोजन किया जा रहा है। शिविर के आयोजन सुबह 11 बजे से दोपहर 4 बजे तक किया जाएगा। समिति के प्रवक्ता अमृत भूतड़ा में बताया शिविर में ह्रदय रोग विशेषज्ञ डॉ. आलोक मदान, कैंसर रोग विशेषज्ञ डॉ. अशोक कलवार मेवाड़ा, शिशु रोग विशेषज्ञ डॉ. प्रदीप जैन, हड्डी रोग विशेषज्ञ डॉ. एसएल गुप्ता, स्त्री प्रसूति रोग विशेषज्ञ डॉ. मिली इनानिया, वरिष्ठ लेप्रोस्कोपिक जनरल सर्जन डॉ. चेतन शर्मा, वरिष्ठ फिजिशियन डॉ. ओपी सोनी अपनी सेवाएं देंगे।
शिविर में विभिन्न रोगों की जांच कर परामर्श दिया जाएगा। जनसेवा समिति अध्यक्ष डॉ. दाऊलाल शर्मा, सचिव एमएल टावरी ने शिविर में पधारकर अधिक से अधिक लाभ लेने की बात कही। पूर्व पंजीयन के लिए होम्योपेथिक अस्पताल, आसनी रोड़ स्थित गुरुकृपा फार्मेसी, श्रीनाथ स्टेशनर्स, हनुमान चौराहा स्थित कंचनश्री आइसक्रीम पर पंजीयन करवाकर अपना टोकन ले सकते है।
hin_Deva hin_Deva hin_Deva